Fjölmenni sótti Safnahúsið heim í dag þegar Minjasafnið og Bókasafn Héraðsbúa buðu til jólasamveru undir yfirskriftinni Líða fer að jólum . Í boði var margvísleg jólaleg afþreying og áhersla lögð á að öll fjölskyldan gæti dundað sér saman í friði frá jólaös og stressi . Á bókasafninu svignuðu hillurnar undan jólabókunum og gestum var boðið upp á að föndra úr gömlum bókum og öðru endurnýtanlegu hráefni . Á Minjasafninu höfðu 13 litlir jólasveinar og fleiri skyldmenni þeirra falið sig víðsvegar um sýningarsalinn og skemmtu yngri gestir sér konunglega við að hafa upp á þeim . Á meðan sveif nostalgían yfir vötnum í sérstakri jólastofu sem starfskonur MInjasafnsins höfðu sett upp í anda 7. áratugarins . Síðast en ekki síst gafst gestum kostur á að prófa að steypa tólgarkerti undir handleiðslu Guðrúnar Sigurðardóttur . Það vakti mikla lukku hjá öllum aldurshópum og margir gestir fór heim með tólgarkerti sem þeir höfðu sjálfir gert . Kennsla Guðrúnar var hluti af verkefninu Handverk og hefðir sem Minjasafnið hefur staðið fyrir undanfarið ár en það hlaut styrki úr Safnajóði , Uppbyggingarsjóði og frá Fljótsdalshéraði .